Mòrteirau

Mòrteirau (Morterolles-sur-Semme en francés) es una anciana comuna lemosina situada dins lo departament de la Nauta Vinhana e la region de la Novela Aquitània, ancianament de Lemosin. Dempuei 1973, es situada dins la comuna de Becinas.

Geografia
Lo borg de Mòrteirau es situat au nòrd de Becinas, dins lo nòrd dau departament de la Nauta Vinhana. Es traversat per l'anciana rota nacionala 20, desclassada en RD 220, e ribejat per l'Autorota A20.

Toponimia
Fòrmas ancianas : Mosteyrol au segle XIII, Morteyrolis vers 1315, Morterol, Morteyrol au segle XIV, Morterouls sens data, Morterol-la-Marche en 1328. N.B. Ives Lavalada escriu -rau la finala ['raw], alaidonc que per Monsteiròu, qu'a exactament lo mesme sens e la mesma prononciacion de la finala , escriu -ròu per de rasons etimologicas Yves Lavalade, Dictionnaire toponymique de la Haute-Vienne, n° 102, ed. Lucien Souny, 2000. 
Segon Dauzat e Rostaing, que coneissián pas la prumiera atestacion,  Mòrteirau es un diminutiu de mortier, dau latin mortarium, « fanha » Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 482.  
Segon Negre, Mòrteirau ven dau latin dau segle IV monasteriolum, « pitit monastier », emb l'atraccion de l'occitan mortairòl, « sòrta de jus » Ernest Nègre, Toponymie générale de la France, volume I, n° 6176. 
Per Marcel Villoutreix, Mòrteirau representa tanben un monastier Marcel Villoutreix, Noms de Lieux du Limousin, ed. Bonneton, 1995 (cerchatz a l'index). Segon Ives Lavalada, Mòrteirau ven dau latin monasterium, emb lo sufixe -olum . Queus dos darriers autors evòcan pas d'atraccion d'un autre mot.

Istòria
Entre 1790 e 1801, Mòrteirau era chapluòc de canton http://cassini.ehess.fr/fr/html/fiche.php?select_resultat=24063. 
Mòrteirau fuguet estachat a la comuna de Becinas per l'arrestat prefectorau da 29 de novembre de 1972, que pren efech lo 1er de genier de 1973, jos lo regime de la fusion-associacion. En 1982, quela fusion-associacion venguet una fusion simpla.

Administracion

Demografia

Lòcs e monuments
Personalitats liadas emb la comuna
Veire tanben
Ligams extèrnes
Nòtas